**Broj RKP-a:** 8432

**Naziv obveznika:** Osnovna škola Slavka Kolara

**OIB:** 31497179455

**Adresa obveznika:** Braće Petr 2, Hercegovac

**Matični broj:** 03035603

**Razina:** 31

**Razdjel:** 000

**Šifra djelatnosti:** 8520

**Šifra Županije:** 007 – Bjelovarsko-bilogorska

**Šifra Općine:** 144 – Hercegovac

**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 30. PROSINCA 2023. GODINE**

Osnovna škola Slavka Kolara Hercegovac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje i Bilješke uz financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Odgovorna osoba proračunskog korisnika do 31. kolovoza 2023. godine bila je Vera Obrovac, ravnateljica, dok od 1. rujna 2023. godine dužnost ravnateljice obnaša Zrinka Cjetojević.

**Bilješke uz Izvještaj o prihodima i rashodima, primicima i izdacima**

1. Šifra 6361 – pozitivno odstupanje prihoda u odnosu na prošlu godinu zbog povećanja osnovice za plaću i povećanja iznosa materijalnih prava (regres, božićnica) zaposlenika. MZO od 1. siječnja 2023. osigurava besplatnu prehranu za sve učenike/ice kao i higijenske potrepštine za učenice što također rezultira povećanjem ovih prihoda.
2. Šifra 6362 – prihodi MZO za financiranje udžbenika i opremanje školske knjižnice lektirnom građom, povećani u odnosu na prethodnu godinu
3. Šifra 6411 – prihodi od kamata na oročena sredstva i depozite po viđenju smanjeni i iznose 0,05 EUR
4. Šifra 6526 – prihodi po posebnim propisima smanjeni u odnosu na razdoblje prethodne godine jer od 1. siječnja 2023. Ministarstvo osigurava besplatnu prehranu za sve učenike koju su do tada plaćali roditelji, a uplata sredstava evidentirala se na navedeni konto
5. Šifra 6631 – negativno odstupanje prihoda u odnosu na prošlu godinu. Škola je primila manji broj tekućih donacija s obzirom na razdoblje prošle godine, a iste je koristila za podmirenje troškova nagradnog izleta učenika i članarine za Eko školu.
6. Šifra 6711 – prihodi nadležnog proračuna za financiranje rashoda poslovanja u iznosu 49.309,13 EUR
7. Šifra 6721 – prihodi nadležnog proračuna za financiranje rashoda za nabavu nefinancijske imovine u iznosu 569,90 EUR (nabavljene su knjige za knjižnicu i printer)
8. Šifra 31 – rashodi za zaposlene veći u odnosu na prethodnu godinu zbog povećanja osnovice za plaću, uvođenja privremenog dodatka, povećanja iznosa materijalnih prava
9. Šifra 32 – materijalni rashodi veći u odnosu na prethodnu godinu: Šifra 321 – povećana službena putovanja i stručna usavršavanja zaposlenika Šifra 322 – veće ulaganje u materijal i sirovine (nabava namirnica, provođenje „Školske sheme“), u sitni inventar (nabavljene lopte za TZK,; nabavljeno glačalo, kuhalo i mikrovalna pećnica za potrebe školske kuhinje),

Šifra 323 – veće ulaganje u tekuće i investicijsko održavanje (izmjena parketa u učionicama), obavljeni su sistematski pregledi zaposlenika

Šifra 329 – rashodi premije osiguranja za školske zgrade, nabavljeni didaktički materijali za Produženi boravak

1. Šifra 34 – negativno odstupanje financijskih rashoda jer u 2023. godini nije bilo isplata kamata po sudskim presudama, u odnosu na 2022. godinu
2. Šifra 92211 – preneseni višak prihoda poslovanja iz 2022. godine iznosi 2.802,23 EUR

Kod prijenosa zaključnih stanja s 31.12.2022. u početna stanja 1.1.2023. zbog preračunavanja vrijednosti iz kuna u euro i pravila zaokruživanja na dvije decimale, u početnim stanjima na dan 1.1.2023. došlo je do razlike između zbroja pojedinačnih podataka iz analitičkog knjigovodstva sa sintetičkim podatkom iz glavne knjige prenesenim u početno stanje 1.1.2023.

Rezultat (višak prihoda) na dan 31.12.2022. iznosio je 21.113,34 kn, a preračunat iz kuna u euro i prenesen u početno stanje na dan 1.1.2023. iznosio je 2.802,22 eur.

Razlika sintetičke i analitičke evidencije zbog preračunavanja i zaokruživanja kuna u eure u iskazana je u korist skupine 96 obračunatih prihoda (skupina 16 *Potraživanja za prihode poslovanja* u aktivi bilance mora biti u ravnoteži sa skupinom 96 *Obračunati prihodi poslovanja* u pasivi bilance), podskupine 129 (podskupina 129 *Ostala potraživanja* u aktivi bilance mora biti u ravnoteži sa podskupinom 239 *Obveze za rashode poslovanja* u pasivi bilance*)* i na teret podskupine 922 višak prihoda (skupina 23 *Obveze za rashode poslovanja* u aktivi bilance mora biti u ravnoteži sa podskupinom 922 *Višak/manjak prihoda* u pasivi bilance).

Poštujući pravila bilančne ravnoteže, provedena je korekcija zbog razlike u preračunavanju i zaokruživanju na spomenutim skupinama i podskupinama te se preneseni rezultat poslovanja na dan 1.1.2023. povećao za 0,01 EUR i nakon spomenute korekcije iznosi 2.802,23 EUR

1. Šifra 96 – negativno odstupanje za nenaplaćene obračunate prihode poslovanja, a odnosi se na prihode od fakturiranih računa za prehranu učenika u Produženom boravku
2. Šifra 422 – veće ulaganje u kupnju nove opreme s obzirom na prethodnu godinu
3. Šifra 424 – negativno odstupanje rashoda za knjige u usporedbi sa podacima za proteklu godinu, ove godine se manje ulagalo u lektirni fond
4. Šifra X001, Y002 i X004

Šifra X001 Višak prihoda poslovanja = 4.502,47 EUR  
 Šifra Y002 Manjak prihoda od nefinancijske imovine = 3.346,57 EUR

Šifra X004 VIŠAK PRIHODA samo za 2023. g. = 1.155,90 EUR

1. Šifra X006 – višak prihoda raspoloživ u sljedećem razdoblju = 3.958,13 EUR

Žiro račun 31.12.2023. 12.687,12 EUR  
Blagajna 31.12.2023. 0,00 EUR   
Obveze i rezervirana sredstva 8.728,99 EUR

UKUPNO**: =** 3.958,13 EUR

Početno stanje 1.1.2023. + 2.802,23 EUR

Višak prihoda samo za 2023. + 1.155,90 EUR

Višak prihoda 31.12.2023. **= 3.958,13 EUR**

1. Škola na dan 31.12.2023. ima zaposleno 34 djelatnika, prosječno 38 djelatnika (šifra Z007), a prema satima rada ima 26 djelatnika (šifra Z009).

**Bilješke uz Bilancu**

1. Šifra 0221 – povećana ulaganja u uredsku opremu i namještaj (nabavljeni taburei, kutna garnitura, vreće za sjedenje i regali za pohranu didaktičkih materijala u produženom boravku, prijenos vlasništva Carnetove opreme iz projekta eŠkole na vlasništvo Škole)
2. Šifra 0241 – vrijednost knjiga smanjena zbog odluka o otpisu knjižnične građe i otpisu udžbenika

Na knjige i umjetnička djela ne provodi se ispravak vrijednosti.

1. Šifra 042 – ulaganje u sitni inventar nabavom lopti za nastavu TZK, tepiha, mobitela za potrebe računovodstva, inventara za potrebe školske kuhinje
2. Šifra 129 – Ostala potraživanja smanjena za 3.834,07 EUR zbog izvršene refundacije HZZO prema Ministarstvu, za naknade za bolovanja na teret HZZO
3. Šifra 165 – potraživanja za usluge prehrane u školskoj kuhinji manja su u usporedbi sa podacima za proteklu godinu, a odnose se na potraživanja prema roditeljima za račune u produženom boravku
4. Šifra 193 – kontinuirani rashodi budućih razdoblja, a odnose se na plaću za prosinac 2023. godinu
5. Šifra 231 – obveze za zaposlene (za plaće) su veće u usporedbi s prošlom godinom zbog povećanja osnovice
6. Šifra 232 – negativno odstupanje u usporedbi s podacima za proteklu godinu, a odnosi se na obveze za materijalne rashode
7. Šifra 292 – pozitivno odstupanje u usporedbi sa podacima za proteklu godinu, a odnosi se na unaprijed uplaćene prihode koji nisu utrošeni u tekućoj godini pa je izvršena rezervacija sredstava (za plaće učiteljici za produženi boravak, prihodi sportskog društva Općine za sportske aktivnosti učenika i Ministarstva za projekte „Daroviti učenici“ i „Školski ekovrt“)
8. Šifra 9221 – Ostvaren je višak prihoda poslovanja, iznos ispravljen za korekciju rezultata:

Preneseni višak prihoda poslovanja iz 2022. g. = 2.802,23 EUR uvećan za višak prihoda poslovanja u 2023. g. = 7.304,70 EUR i umanjen za korekciju rezultata 3.228,05 EUR daje stanje = 4.076,65 EUR.

1. Šifra 9222 – Ostvaren je manjak prihoda od nefinancijske imovine, iznos ispravljen za korekciju rezultata:

Manjak prihoda od nefinancijske imovine = 3.346,57 EUR umanjen za korekciju rezultata 3.228,05 EUR daje stanje = 118,52 EUR.

Provedena je korekcija rezultata na način da se za iznos 3.228,05 EUR zadužuje račun višaka prihoda poslovanja, a odobrava račun manjka prihoda od nefinancijske imovine. Korekcija je provedena zbog kapitalnog prijenosa sredstava kojima je financirana nabava imovine.

1. Šifra 996 – povećanje vrijednosti izvanbilančnih zapisa zbog zaprimljene opreme u sklopu projekta eŠkole (Carnet)
2. Škola nema ugovornih odnosa i slično koji bi uz ispunjenje određenih uvjeta mogli postati obveza ili imovina, kao niti sudskih sporova u tijeku u 2023.g.

**Bilješke uz Izvještaj o promjenama u vrijednosti i obujmu imovine i obveza**

1. Šifra P003 – smanjenje vrijednosti proizlazi iz rashodovanja osnovnih sredstava koja su imala financijsku vrijednost u iznosu 4,15 EUR
2. Šifra P018 – povećanje vrijednosti proizlazi iz prijenosa vlasništva opreme CKR na Školu u iznosu 4.691,74 EUR

**Bilješke uz Izvještaj o obvezama**

1. Šifra V001 – stanje obveza 1. siječnja – 58.321,09 EUR

Kod prijenosa zaključnih stanja s 31.12.2022. u početna stanja 1.1.2023. zbog preračunavanja vrijednosti iz kuna u euro i pravila zaokruživanja na dvije decimale, u početnim stanjima na dan 1.1.2023. došlo je do razlike između zbroja pojedinačnih podataka iz analitičkog knjigovodstva sa sintetičkim podatkom iz glavne knjige prenesenim u početno stanje 1.1.2023.

Stanje obveza na dan 31. prosinca 2022. iznosilo je 58.321,12 EUR (439.420,33 KN) dok se početno stanje obveza na dan 1. siječnja 2023. razlikuje i iznosi 58.321,09 EUR. Razlika između stanja obveza na 31. prosinca 2022. i 1. siječnja 2023. u iznosu od 0,03 EUR nastalo je zbog prijenosa zaključnih stanja s 31.12.2022. u početna stanja 1.1.2023. Zbog preračunavanja vrijednosti iz kuna u euro i pravila zaokruživanja na dvije decimale za nepodmirene račune Projekta „Školske sheme“ za prosinac 2022.g., nastala je razlika u iznosu od 0,03 EUR pa je razlika sintetičke i analitičke evidencije iskazana u korist podskupine 922 višak prihoda.

1. Šifra V006 – stanje obveza na kraju izvještajnog razdoblja iznosi 62.738,35 EUR
2. Šifra V009 – stanje nedospjelih obveza na kraju izvještajnog razdoblja jednako je ukupnom stanju obveza na kraju izvještajnog razdoblja – 62.738,35 EUR

Nedospjele obveze za rashode poslovanja obuhvaćaju:

* obveze za zaposlene 51.143,81 EUR
* obveze za materijalne rashode 3.770,38 EUR
* međusobne obveze proračunskih korisnika 7.824,16 EUR

**Bilješke uz RAS-funkcijski**

1. Šifra 09 – Ukupni rashodi Škole u 2023. iznose 703.460,94 EUR, sastoje se od:

Šifra 0912 – Osnovno obrazovanje – rashodi Škole povezani uz obrazovanje u iznosu 674.480,62 EUR

Šifra 096 – Dodatne usluge u obrazovanju – rashodi za usluge prehrane u školskoj kuhinji u iznosu 28.620,32 EUR

**Odgovorna osoba proračunskog korisnika:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zrinka Cjetojević, ravnateljica

**Osoba odgovorna za sastavljanje financijskih izvještaja**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonija Mesić, voditeljica računovodstva

Mjesto i datum predaje financijskog izvještaja: Hercegovac, 31. siječnja 2024.

Telefon za kontakt: 043/524-539